《六亭为邵阳登临之胜识其名於千岩之诗稔矣乃》
宋代·史弥宁

晨光泫露华，秋声乱风叶。
悠然步中庭。诗瘦单衣怯。
尘销玉宇净，西爽浮双眼下。
围绕簿书丛，颇觉汗欲浃。
吏散仍心清，窗泛炉香浥。
生平耆幽讨，此意若为惬。
沧浪楚名郡，江澄山嵬页。
流派潇湘分，气脉衡庐接。
四序春无边，万象光有晔。
阁束范宽手，天开画屏摺。
怡融田野间，夫耕而妇馌。
林鸡鸣喈喈，沙禽堕跕跕。
千里趋农桑，渠肯事游侠。
不晚刈黄云。腰鎌忙劫劫。
年丰多暇时，陈迹旋搜猎。
六亭仅一存，感慨思足蹑。
访古亟临眺，乐此忘疲{上共下尔}。
腾身一柱峰，頫首百雉堞。
怀哉千岩翁，骚坛未易躐。
书览五言城，中宵劳梦蝶。
词锋摧泰华，畴敢撄其铗。
有来二妙吟，骊珠粲盈笈。
格律守萧规，欲和可容辄。
荒园伫更新，成趣期日涉。
旧贯仍追还，轮奂顿增烨。
绣谷酒一尊，杏冈琴三叠。
苍雪清肺肝，寒碧漱牙颊。
凌虚及遐观，崇成赖谋叶。
废兴端有数，鲜裳换须捷。
公余约遨嬉，倘不负随牒。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。